AlexejDobrolubov/national_council_slovak_2010 huggingface dataset:
52. schôdza NR SR - 12.deň - B. popoludní
Dátum: 2026-06-11
Poslanec: Dej, Dávid 
Druh vystúpenia: Vystúpenie s faktickou poznámkou

Ďakujem pekne. Tu evidentne máme nejaké transformačné dni. Najprv minister obrany teda vysvetlil, ako sa dokázal štátny príslušník za voľby pretransformovať na účet syna Roberta Fica. Teraz nám pán Michelko povedal, že sa bude transformovať aj nový rokovací poriadok a už mám taký pocit, že jediné, na čo sa dá spoľahnúť v tom rokovacom poriadku, je to, že sa bude meniť. A teda ja neviem, aký je zmysel ho nanovo tlačiť, či už teda nedáme tú predsalu, takú tabuľu s kriedou a vždy sa môže napísať dnešná verzia rokovacieho poriadku podľa aktuálnej nálady Tibora Gašpara. Nemusíme tým pádom míňať ani žiadne finančné, technické a ľudské zdroje. Stačí dať tabuľu do predsaly. Vždy sa napíše aktuálna verzia rokovacieho poriadku a môžete si rokovať, ako chcete. Ja si presne pamätám to, ako keď sme sa tu bavili ešte, keď teda bola tá pôvodná zmena rokovacieho poriadku a hovorili sme vám to, že sa to môže opäť zmeniť, lebo môžete prísť na to, že vám to nevyhovuje, čo sa aj stalo. A mne to príde maximálne, maximálne aj vzhľadom na situáciu, v ktorej žijeme a na tie problémy, ktoré táto krajina má, že my sa tu opäť zabávame s ďalším rokovacím poriadkom. Už teraz v tejto chvíli som presvedčený o tom, že tu bude neviem už koľká tá verzia rokovacieho poriadku. Aj tú budete meniť, lebo opäť prídete na to, že tam nie všetko je tak, ako si Tibor Gašpar predstavuje. Takže ja som rád, že ste povedali, ako to je. Tak ako pri voľbe poštou zo zahraničia, tak aj teraz. Samozrejme, keď budú ďalšie zákony, budem veľmi rád, keď sa prihlásite do rozpravy a tú možnosť využijete a vždy nám poviete, ako veci sú, lebo potom vieme, samozrejme, s čím môžeme pracovať a čo môžeme očakávať. Takže ďakujem veľmi pekne za tvoje vystúpenie, že si to zhrnula. Áno, myslím si, že je asi zbytočné tlačiť ďalší rokovací poriadok. Dajte tam tú tabuľu predsaly a vždy nech sa napíše aktuálna verzia, tak ako sa aj v jedálni píše aktuálne menu na tento týždeň, tak vy napíšte verziu rokovacieho poriadku podľa toho, ako to Gašparovi bude vyhovovať. Ďakujem veľmi pekne.
52. schôdza NR SR - 9.deň - A. dopoludnia
Dátum: 2026-06-05
Poslanec: Dej, Dávid 
Druh vystúpenia: Vystúpenie s faktickou poznámkou

Pekne. Ja som nechcel pôvodne reagovať, ale pán Gašpar ma tu zase osobne vyzýval. Tak mne to prišlo smiešne, lebo pán minister tu vystupoval a nás sa pýtal, že vlastne koho sa to týka, koho sa to dotýka, pre koho je to písané. Veď nám povedzte, pre koho. Pán Gašpar sa ani nestihol prihlásiť do rozpravy. Vy ste chceli reagovať fakticky, ja neviem, kto skôr vystúpi, či on alebo vy, a pán Gašpar teda rovno povie, že čurilovci, Očistec, Kováčik, Záleská, neviem kto, každý, proste. Ja neviem, keby ste mali taký entuziazmus a tú energiu riešenie napríklad prenosových opatrení, tak si myslím, že ekonomické fórum v Davose by malo naozaj silnú konkurenciu. A vy namiesto toho stále riešite len seba. Však koho to baví? Veď je piatok, za chvíľku končíme. Zrazu je problém proste kajúcnici, zrazu problém. Dovtedy to problém nebol, voľba poštou 20 rokov, voľba korešpondenciou problém nebola, Trestný zákon, ako dlho tu vládnete, nebolo treba meniť, zrazu je treba meniť, veď samozrejme, že to je účelové. Samozrejme, že tie pochybnosti sú na mieste a samozrejme, že my sa na to pýtať budeme a samozrejme, že mne to potom príde maximálne vtipné, keď pán minister sa tvári, že tomu absolútne nerozumie. Potom tam príde Tibor Gašpar, hovorí o sebe, hovorí o Očistci, hovorí o Kováčikovi. Ja viem, je to asi viacej smutné ako vtipné, ale ale naozaj, keby mal také odhodlanie a ten entuziazmus niečo urobiť s našou ekonomikou alebo zdostupniť bývanie, tak si myslím, že nemáme také ekonomické problémy, aké máme. Iba toľko som chcel, ďakujem.
52. schôdza NR SR - 8.deň - A. dopoludnia
Dátum: 2026-06-04
Poslanec: Dej, Dávid 
Druh vystúpenia: Vystúpenie s faktickou poznámkou

To počúvam, nepríde úplne korektné, že sa tu vlastne skrátila tá rozprava o návrhu zákona, ako sám minister povedal, že je to teda významná zmena po 60 rokoch, že sa to vlastne skracuje rozpravou. Keď sa na to pozerám, tak napríklad takému klubu SaS vychádza 55 minút, KDH 60, nám 2,5 hodiny. Návrh zákona, ku ktorému sa možno chcel vyjadriť viacerý poslankyne a poslanci vecne, odborne, tak vlastne budú obmedzení tým, že nebudú môcť všetci vystúpiť. A ja si myslím, že aj vo vašom vlastnom záujme je, že keď chceme prijať dobrý návrh zákona, tak tá diskusia by mala byť vecná, asi aj dlhá, lebo veď ten návrh zákona by si možno sám o sebe zaslúžil aj osobitnú schôdzu. Veď ja si myslím, že ako ste aj vy povedali, tento návrh zákona sa týka človeka od narodenia až po smrť, takže ja si myslím, že ten čas by mohol byť oveľa dlhší, lebo teraz napríklad tie menšie poslanecké kluby, ktoré majú 50, možno 60 minút, tak nestihnú všetci, ktorí by možno chceli k tomu vystúpiť, vystúpiť a tým pádom budú o to ukrátení. A prečo to hovorím je, že veď tu každý zastupuje nejakú skupinu ľudí a je úplne na mieste, aby aj vy v mene sa k tomuto návrhu zákona vyjadrili. A myslím si, že skráti túto rozpravu. Neviem ani, či bolo nejaké odôvodnenie, prečo sa táto rozprava vlastne skracovala. Mi nepríde adekvátne k tomu, o čom sa to rokuje. Ďakujem pekne, pani poslankyňa.
52. schôdza NR SR - 6.deň - B. popoludní
Dátum: 2026-06-02
Poslanec: Dej, Dávid 
Druh vystúpenia: Vystúpenie s faktickou poznámkou

Ďakujem pekne za slovo. Súhlasím s tým vystúpením, kde si sa teda pýtala alebo si poukázala na to, že nejde len o to, čo sa tu predkladá, ale kto to tu predkladá a vlastne, keď sa nad tým tak zamýšľam, veď ono to ani nemohlo dopadnúť ináč. Keď tu Matúš Ešto chce preventívne bojovať proti kriminalite alebo nejakým rôznym druhom závislostí u mladých ľuďoch, tak to nemohlo dopadnúť ináč a presne som si predstavil takýto kamión Renne Rendy, kolotoče, podobne, to nemohlo dopadnúť ináč. No a my, keď sa tu teda na to pýtame, chceme vedieť, akým spôsobom z tej komisie budú vyberať a potom, čo je úplne k veci, lebo ten zákon nehovorí de facto o niečom inom, lebo tam hovorím, zriadi nejakých komisií, rád a podobne, tak to kolega Bartek naskočí a všetkým nám vynadá, že hovoríme úplne z cesty, pričom jediný, kto hovoril z cesty, bol on. Hej, že úplne, že, že to bolo, že úplne mimo cesty, netýkalo sa to absolútne zákona, riešilo to predchádzajúce volebné obdobie a podobne. A takto to vždy vyzerá. Ja už trošku aj ľutujem, že sme tu hecovali niekoho z koalície, aby k tomu vystúpil, lebo dopadlo tak, že vystúpil iba kolega Bartek a to nie vždy to vystúpenia sa chcete toho zúčastňovať. No a čo sa týka tej Road Show ešte, ja opäť spomeniem, čo som robil v tej rozprave, že podľa mňa je dobré, že sa o tom bavíme, hoc aj druhý deň. Však zase tých zákonov, ktoré by pomohli ľuďom, tu až tak veľa nie je. Skôr sa blížia k nule, takže aj tak tu aj budeme rokovať o ďalších nezmysloch ako vysekať Tibora Gašpara z procesu, kde je postavený obžalovaný v kauze Očistec a podobne. Tak už teraz dnes tu počúvame od koaličných poslancov a poslankýň, že nesúhlasia s tým, aby človek typu Renne Rendy bola vlajková loď tejto Road Show. Renne Rendy nie tak dávno, našiel som to na internete, predával svoj merch teplákové súpravy Kokaína Kaviar. Neviem, či naozaj, či to je vtip, ale že tento človek nemôže chodiť ľuďom hovoriť o akejkoľvek prevencii. Ešte k tomu toto celé vymyslel Matúš Šutaj Eštok, tak si o tom urobte názor.
52. schôdza NR SR - 6.deň - A. dopoludnia
Dátum: 2026-06-02
Poslanec: Dej, Dávid 
Druh vystúpenia: Vystúpenie s faktickou poznámkou

Ďakujem veľmi pekne za slovo. Keď sme to mysleli a keď sme vám hovorili, že choďte sa pozrieť medzi ľudí, čo naozaj trápi túto krajinu. Nemysleli sme to úplne tak, že choďte im na svadby. Ale teda, keď sa pozriete na to, v akom stave sú napríklad naše nemocnice, že vyzerajú horšie ako v krajinách tretieho sveta, že aj tá nemocnica, ktorá sa stavia, tak sa vám rozsýpa. Že mladí ľudia odchádzajú z tejto krajiny takou rýchlosťou, že minister vnútra sa na to musel ísť pozrieť na F1, aby tú rýchlosť vedel pochopiť. Že nemáme jediné prorastové opatrenie v tomto parlamente, ale máme tu absolútne nezmyselné zákony, ktoré nijako nepomáhajú našej spoločnosti, nijako nepomáhajú tejto krajine, že máme jedno z najnedostupnejších bývaní v porovnaní s inými európskymi krajinami, že mladí ľudia sa nechcú vrátiť na Slovensko a my tu riešime toto. Však samozrejme, keď si niekto niekoho chce pozvať na svadbu, pre mňa za mňa, nech tam príde, ale prečo o tom musí rokovať Národná rada v čase, keď máme najhoršie verejné financie? Odborníci už ani nehovoria o gréckej ceste. ===== Európskymi krajinami, že mladí ľudia sa nechcú vrátiť na Slovensko a my tu riešime toto. Však samozrejme, keď si niekto niekoho chce pozvať na svadbu, pre mňa za mňa, nech tam príde, ale prečo o tom musí rokovať Národná rada v čase, keď máme najhoršie verejné financie? Odborníci už ani nehovoria o gréckej ceste, už hovoria o slovenskej ceste. Vy sa tu hádate, riešite si fleky veľvyslanectva, neviem, čo všetko a táto krajina je na tom tak zle, že namiesto toho, aby ste sem doniesli jeden jediný návrh zákona, ktorý pomôže ľuďom, tak vy sem donesiete sobáše, ešte sa čudujete, že my sme proti tomu. Veď ten kontext je totálne katastrofálny. Vy sem neviete doniesť nič, čo by pomohlo ľuďom. Riešite tu iba seba. Keď aj chcete nás umlčať, tak zmeníte tak rokovací poriadok, že ešte ja ľutujem, že som hlasoval proti nemu. Veď urobte aspoň niečo a potom, pre mňa za mňa, sa tu bavme o tom, či má Pellegrini chodiť na svadby alebo nemá. Mne to je popravde úplne jedno, ale hnevá ma, keď je tu takýto návrh zákona a ľuďom sa zo dňa na deň žije horšie a horšie, zamestnávatelia odchádzajú z tejto krajiny, ľudia prichádzajú o robotu a vy sem donesiete návrh zákona, že my budeme môcť chodiť na svadby. Fakt sa z toho neteším a verím tomu, že ma nikto aj na tú svadbu nezavolá, aby som sa hanbil a prepadol od hnevu, ak by som na tú svadbu mal ísť a mal povedať tým ľuďom, že sa na Slovensku budú mať lepšie, keď sa pri vás majú iba horšie.
52. schôdza NR SR - 6.deň - A. dopoludnia
Dátum: 2026-06-02
Poslanec: Dej, Dávid 
Druh vystúpenia: Vystúpenie s faktickou poznámkou

Ďakujem pekne za slovo. Ty si sa neraz počas tvojho príspevku pýtala, že ako chcú teda bojovať s tou kriminalitou. Ja vám teda pripomeniem ten kontext. Tento návrh zákona sem doniesol Matúš Utajštok. Doniesol to do sály, kde sedia aj poslankyne a poslanci, ktorí hlasovali za teda zmenu trestného zákona. Zhodou okolností tomu predsedá pán Tibor Gašpar. Takže pýtať sa v tomto kontexte týchto ľudí, ako chcú bojovať s kriminalitou. Otázka je na mieste, nie som si úplne istý, či sa dostaví aj odpoveď a teda tak napadlo, že kade všade by ten autobus mohol chodiť, keď už teda ten autobus tu bol tiež spomínaný, tak ja si myslím, že pre zastávky, keď chcete bojovať s kriminalitou a podobne, s nejaká prevencia, tak neviem, pôjde pre tie haciendy ten autobus, že postaví sa tam, kde sú tie haciendy alebo pôjde na tú francúzsku riviéru, alebo ja neviem, že kade ten autobus bude cestovať a akej prevencii sa chce venovať, lebo naozaj, však ty si to povedal v tom príspevku, že na jednej strane vy tu teda ako keby, že zmeníte novelu trestného zákona, kde umožníte ľuďom, žiaľ teda kradnúť, lebo ten zákon to povoľuje. Na druhej strane sme tu mali zmenu priestupkových sadzieb, teda sa majú zvyšovať ceny za priestupky. To mala byť tá prevencia. Pri závažnejšej forme ekonomických trestných činov tá prevencia až tak nefunguje. To ste tu vy vtedy spomínali. Pri priestupkoch už áno a teraz tu bude chodiť autobus s Renom Randym. Ja som rovnako rád, že ste teda ako keby priznali, že s tým máte problém. Včera s tým ešte problém nebol. Dneska už Reno Randym je problém. Možno, keď túto rozpravu potiahneme do zajtra, tak už aj sám Matúš to ešte tak bude možno problém. Si to vypočujeme, čo by samozrejme asi asi neočakávam, ale teda takýto návrh zákona. Po tom všetkom, čo ste tu za toho 2,5 roka predviedli, si myslím, že naozaj už asi aj vy chápete, že toto nemôžete myslieť vážne. Ďakujem veľmi pekne.
52. schôdza NR SR - 5.deň - A. dopoludnia
Dátum: 2026-06-01
Poslanec: Dej, Dávid 
Druh vystúpenia: Vystúpenie s faktickou poznámkou

Tak v podstate, keď sa tak zhrnieme, tak pre súčasnú vládnu koalíciu je ďaleko väčší problém priestupok ako závažná ekonomická trestná činnosť. Však v konečnom dôsledku tie priestupky aj kvôli tomu páchaniu tých priestupkov vzrástli práve kvôli tomu, že ste teda menili ten Trestný zákon, na čo my sme vás tu niekoľko schôdzí po sebe na to upozorňovali, že sa to stane. Vy ste samozrejme hovorili, že sa to nestane, že to klameme my, opozícia, novinári, všetci. Teraz ako keby ale nepriamo priznávate, že sa to deje a idete to riešiť teda priestupkami. O to viacej je to podľa mňa horšie, že keď sa teda tvárite, že ste sociálnodemokratická vláda a vy tu teda nejdete postihovať závažnú ekonomickú trestnú činnosť, ale idete tu zvyšovať sumy za priestupky, ktoré častokrát sú aj ťažko vymáhateľné. Keď sa aj opýtate na tých ľudí z tej praxe, tak žiaľ ako keby napriek tomu teda, že tvrdíte, že to má mať odstrašujúci charakter, tak častokrát vo výsledku v praxi to vyzerá tak, že toho páchateľa tých priestupkov doobeda v nákupnom centre chytia, pustia ho a večer je tam znovu a robí to isté. Takže asi by možno bolo dobré sa baviť o tom Trestnom zákone, pretože postihovať tu bežných ľudí, hoc aj, ktorí prekročia, dajme tomu, rýchlosť a dostanú niekoľkonásobne vyššiu pokutu, ako je tomu dnes, tak o sociálnodemokratickej vláde mi to príde trošku zbabelé. Rovnako tak mi príde zbabelé, že sa vlastne nikto z koalície za toto nepostavil, nevystúpil k tomu, nepresviedča nás o tom, prečo je nevyhnutné teda neriešiť Trestný zákon, ale priestupkový, takže príde mi to trochu zbabelé od sociálnodemokratickej vlády, že tu ide postihovať aj slušných ľudí, ktorí možno prekročia rýchlosť. Myslím, že dokonca na strane štátu, ak teda vznikne, že štát spôsobí nejakú chybu, tak tam sa vlastne tie sumy nezvyšujú, ale ak človek, bežný občan, urobí niečo, tak tam sa to zvyšuje. Či už konsolidácia, čokoľvek ste hodili len na ľudí a seba ste ochránili Trestným zákonom.
52. schôdza NR SR - 2.deň - B. popoludní
Dátum: 2026-05-27
Poslanec: Dej, Dávid 
Druh vystúpenia: Vystúpenie s faktickou poznámkou

Budem teda diskutovať s Jánom Ferenčákom, lebo nebýva teda zvykom, že sa koaliční poslanci a poslankyne zapájajú do rozpravy, tak o to viac si to asi treba vážiť. A možno teda môžete slúžiť ako inšpirácia pre ostatných, ale vy ste povedali, že to je jedno zo sto opatrení, veď ako v poriadku, len viete, že to máte ako dom, že keď staviate dom, potrebujete mať pevné základy, potrebujete mať nejakú kanalizáciu a tak ďalej, elektriku, tehly a podobne a potom môžete vyberať strešné okná, že nebudete stavať dom od toho, že nemáte ani pozemok a už vyberáte strešné okná. A toto mi príde veľmi podobné, že vy ste sám potom následne hneď na to povedali, čo všetko by tým samosprávam pomohlo, decentralizácia, predvídateľnosť, byrokracia, infraštruktúra, to, že ľudia odchádzajú. Však ste súčasťou, to je aspoň tak predpokladám, že stále nejakým spôsobom tej koalície, tak im povedzte, nech sem niečo donesú, čo tým samosprávam pomôže. Ale donesiem niečo, čo len tie problémy, ktoré tam dnes sú, nejakým spôsobom neriešia, maximálne ich predĺžia a v tom nevidím zmysel. Veď ja viem, že ani vy, veď ste to tak aj povedali nepriamo, ale teda áno, v prvom čítaní som tiež v tom vystupoval a to, čo ma to mrzí, že nikto z tej koalície sa za to nepostavil, teda s výnimkou možno teraz vás, neviem, možno to boli nejaké faktické, ale ja si nepamätám vystúpenie niekoho, že by sa za toto postavil. Je to zmena ústavného zákona. Ja si myslím, že ústava by sa nemala meniť len podľa toho, ako sa kto ráno zobudí, že to je celkom pomerne, ja si myslím, že by mala byť seriózna diskusia. A tie samosprávy si ju zaslúžia, aj tú pomoc, ale tak viete, že ešte sem dôjde pozmeňovač, ktorý teda ako keby, ja neviem no, že to mi príde celé, aj ten proces, príde mi to divné a aj v kontexte toho, v akom stave je naša krajina, mi to príde maximálne nevhodné. Ďakujem.
49. schôdza NR SR - 16.deň - A. dopoludnia
Dátum: 2026-05-07
Poslanec: Dej, Dávid 
Druh vystúpenia: Vystúpenie s faktickou poznámkou

Viete, vy ste to sami povedali, že tie odchody mladých ľudí, to sa nedá vyriešiť jedným poslaneckým návrhom zákona. To je pravda, ja to hovorím stále. Ale samozrejme, akákoľvek iniciatíva, ktorá môže pomôcť tomu, aby tu mladí ľudia ostali, je, si myslím, na mieste. Čo sa týka tej odvodovo odpočítateľnej položky, zhodou okolností je to už dlhý návrh zákona na tejto schôdzi, lebo jeden už tu mala aj SNS, predtým sme tu mali aj my. Samozrejme, líši sa to v tých mechanizmoch. My sme mali nejaký automat, SNS mala plnú sumu, vy dokonca máte úplne akokeby tú úľavu od tých odvodov, od toho zaťaženia tej práce, daňovú úľavu, ale chcel som iba reagovať na to, čo ste vlastne vraveli, že to pomôže ľudí udržať v odbore. Ono by však, samozrejme, keď niekto chce brigádovať, väčšinou tie brigády tých mladých ľudí, ktorí študujú, sa skôr týkajú segmentov, ktoré úplne nesúvisia s tým, čo oni študujú. To sú skôr letné brigády, ktoré sú, dajme tomu, časovo obmedzené na základe dĺžky prázdnin a podobne. Ale čo by sme skôr potrebovali, je to, aby mladí ľudia, ktorí vyštudujú nejaký odbor, sa v ňom vedeli aj uplatniť a zamestnať. Taký návrh zákona, my sme to už mali aj s kolegyňou Petrík, týkal sa toho, aby sa vlastne absolventi mohli uplatniť. To sa volá absolventská prax, teda že by im úrad práce poskytol takú prax v odbore, ktorý vyštudovali, lebo, žiaľ, teda mladí ľudia, ktorí vyštudujú, tým, že nemajú aj tie skúsenosti, sa potom ťažšie zamestnajú. Čiže my skôr potrebujeme to, aby sa mladí ľudia vedeli uplatniť na trhu práce z prechodu z toho absolvovaného štúdia, a na to sú mechanizmy, ktoré existujú. Žiaľ, teda, koalícia samozrejme také návrhy zákona z princípu nepodporuje, lebo tak to sa netýka ich ľudí. Ale samozrejme, táto iniciatíva je vítaná. Ja v princípe nemám keby nič proti. Môžeme sa baviť o tých mechanizmoch, ale dôležitejšie je to, aby mladí ľudia to, čo vyštudujú, tak sa aj v tom odbore uplatnili. Taký návrh zákona tu mala aj kolegyňa Beata Jurík, platené stáže. Ďakujem.
49. schôdza NR SR - 15.deň - B. popoludní
Dátum: 2026-05-06
Poslanec: Dej, Dávid 
Druh vystúpenia: Vystúpenie s faktickou poznámkou

Slovo. Ďakujem za tento návrh zákona. A celkovo však sme tu dnes od rána. Sú tu prevažne teda opozičné návrhy zákonov a ja by som asi toto očakával, že parlament bude rokovať a prerokovávať návrhy zákonov, ktoré reálne môžu pomôcť ľuďom, rodinám, mladým rodinám. A mňa teda, však na jednej strane super, že to opozícia prináša, ale na druhej strane by som skôr očakával od koalície, že sem bude nosiť takéto návrhy zákonov, lebo oni majú tú väčšinu, oni ich vedia schváliť a oni vedia na konci dňa tým ľuďom pomôcť. A mňa to teda mrzí, lebo keď si teraz zhrnieme, čo všetko sme na tejto schôdzi mali, aké zákony tu, žiaľ, boli schválené a aké zákony sa tu prerokovávajú a schválené nebudú, tak mne to je naozaj veľmi ľúto, lebo toto by naozaj mohlo pomôcť ľuďom, ktorí teda sú na tej materskej alebo teda rodičovskej a mohli by mať viac peňazí. A to je podľa mňa niečo, čo by tu mala doniesť koalícia. Koalícia by mala za to zahlasovať. To ja, keď už za to nezahlasuje, lebo však viem, že v koaličnej zmluve majú, že nebudú podporovať opozičné návrhy zákonov, hoci sú dobré, tak by bolo možno na mieste, keby si ich oni osvojili a sem takýto návrh zákona doniesli, lebo parlament je to miesto, kde naozaj vieme tým ľuďom pomôcť. A myslím si, že takéto návrhy zákonov, bez ohľadu na to, či s nimi príde koalícia alebo opozícia, by mali byť podporené. Takže ja veľmi vítam túto iniciatívu a som rád, že, keď už teda nie koalícia, tak aspoň opozícia má takéto návrhy zákonov. A chcem teda povzbudiť aj poslancov koaličných, keďže zopár ich tu je, aby sa inšpirovali zákonmi, ktoré môžu pomôcť ľuďom na Slovensku, lebo vieme, aká je aktuálna finančná situácia aj mladých rodín. A dnes sa naozaj ľudia rozmýšľajú nad tým, či si vôbec založia rodinu, lebo na to proste nemajú financie. A to je jeden z dôvodov, prečo nám teda aj klesá tá pôrodnosť, lebo na to rodiny nemajú financie. Nie, že by tie deti nechceli, ale keď to raz nemáte z čoho uživiť, tak si dvakrát zrátate, či si tú rodinu založíte, takže ďakujem za tento návrh zákona.
49. schôdza NR SR - 15.deň - A. dopoludnia
Dátum: 2026-05-06
Poslanec: Dej, Dávid 
Druh vystúpenia: Vystúpenie s faktickou poznámkou

Pekne za vaše vystúpenie. Bolo to tu povedané. 100 ľudí, 100 názorov, je to úplne v poriadku. Avšak je aj dobré, že tá diskusia tu je. Lebo, ako som vravel aj vtedy v úvode, podľa mňa tieto veci patria do parlamentu. To je to, prečo na vás reagujem, lebo pôvodne som ani nemal úplne dôvod, ale teda ste ma nejako spomenuli a trošku ste to skomolili, ale beriem, však sme tu dlho, je toho veľa a tak ďalej. Môže sa stať, verím tomu, že to tam nebolo vedomé, ale pýtali ste sa ma teda na to, ako toto pomôže a ja som vám ukazoval bod v pohode o dôvodovej správe, akým spôsobom to pomôže a prečo si myslím, že je dobré niekde začať a tento návrh zákona je toho dôkazom. A potom som vám povedal, keď ste ma zalejcovali ďalšími otázkami, že môžeme sa kľudne o tom pobaviť aj s Nataliou mimo pléna, na čo vy ste povedali, že ja som povedal, že to nepatrí do pléna, čo teda absolútne nie je pravda, veď som tu vyzýval celý parlament, aby za to zahlasoval, takže toľko k tomu, čo ste povedali. No a ja si myslím, že ako som vravel, to, že sa o tom nehovorí, neznamená, že sa to nedeje. To, že tento návrh zákona tu je, tak aj vďaka tej diskusii ho samozrejme môžeme vylepšovať, môžeme sa o tom baviť, ale je to poslanecký návrh zákona, ktorý je podľa mňa prepracovanejší, lepší ako väčšina ministerských zákonov, ktoré sem chodia. A ako to tu bolo tiež spomenuté, asi by bolo oveľa lepšie a na mieste, keby s týmto návrhom zákona sem došiel Rudolf Hulia, ktorý je minister športu, ale vieme, že on sem nosí zákony, ktoré majú predlžovať licencie kasínom a podobne, okolo športu nešiel ani naokolo, takže asi niečo také očakávať nemôžeme. Tak ja si myslím, že je úplne v poriadku aj na mieste, ak sem príde niekto z opozičných lavíc a takýto návrh zákona donesie, lebo toto sa naozaj v športe deje, veď to dokazujú aj tie dáta napriek tomu, že nie sú dostatočné a myslím si, že je úplne v poriadku na to reflektovať. Takže ja som rád, že ten návrh zákona tu je a ja verím tomu, že to podporia aj koaliční poslanci a poslankyne. Ďakujem veľmi pekne. Poslanci áno, lebo ďakujem veľmi pekne. Rád, že ten návrh zákona tu je a ja verím tomu, že to podporia aj koaliční poslanci a poslankyne. Ďakujem veľmi pekne. Poslankyňa Hanuliaková.